Motoris brand dood in Richardsbaai | Netwerk24
'n Motorbestuurder het in Birdswood, Richardsbaai, doodgebrand nadat die motor waarin hy of sy was, op die pad aan die brand geslaan het.
'n Motoris is Maandagmiddag in Richardsbaai dood toe dié motor op die pad aan die brand geslaan en uitgebrand het. Foto: Netcare911
Die nooddiens Netcare911 sê hulle is Maandag om 13:44 na 'n ongelukstoneel ontbied, waar 'n motor langs die East Central Arterial gestaan en brand het.
Shawn Herbst, Netcare911-woordvoerder, sê ooggetuies beweer die motor met een insittende het aan die brand geraak terwyl dit steeds op die pad was. Die motor het toe teen 'n wal af gery en verder gebrand.
Toe reddingsdienste die brand uiteindelik geblus het, was die slagoffer so erg verbrand dat die persoon nie uitgeken kon word nie.
Volgens Herbst was daar geen teken aan die voertuig dat daar 'n botsing was nie.
Die polisie was op daar vir verdere ondersoek.
Reddingsdienste en die polisie Maandag op die toneel waar 'n motoris in Birdswood, Richardsbaai in 'n motor doodgebrand het. Foto: Netcare911